kardosdrur/scandi-wiki huggingface dataset:
Tomas Svensson

Tomas Svensson (født 15. februar 1968 i Eskilstuna) er en svensk tidligere håndboldspiller og nuværende -træner. Som aktiv spillede han for klubber som BM Valladolid, FC Barcelona og Portland San Antonio, samt for tyske HSV Hamburg og Rhein-Neckar Löwen. Efter afslutningen af sin aktive karriere har han været målmandstræner i Rhein-Neckar Löwen samt et par år for det danske herrelandshold.

Landshold 
Svensson spillede i alt 323 landskampe for det svenske landshold. Han vandt med dette adskillige titler, blandt andet EM fire gange og VM to gange. Desuden blev det til tre OL-sølvmedaljer, henholdsvis i 1992, 1996 og 2000.

Referencer

Eksterne henvisninger 

 

Personer fra Eskilstuna
Håndboldspillere fra Sverige
Håndboldspillere fra Eskilstuna Guif
Deltagere for Sverige ved sommer-OL 1992
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
Pensionat

Et pensionat er et familieejet gæstehus. Ordet pensionat bruges oftest i Spanien, Italien, og er i flere andre lande synonym for et billigt hostel eller hotel, hvor man som regel får et værelse med et delt badeværelse. Pensionater giver ind imellem særlige tilbud til rejsende, som bliver mere end en uge.

I Schweiz er definitionen noget bredere. Her kan familien, som ejer gæstehuset, bo i gamle flotte bygninger, have flotte designede værelser med private badeværelser og ofte drive en restaurant med morgenmad og middagsmad. Disse er billigere end et fuld-service-hotel. Mange af disse pensionater her kan findes i mindre bjerglandsbyer.

I Tjekkiet dækker begrebet over mindre familiedrevne hoteller, med et alt fra et par værelser til et par snes værelser. Oftest er det med fuld forplejning. Facilitetsniveauet kan variere. Findes tiest i mindre byer.
Fritz Hansen (officer)

Fritz Edvard Hansen (30. januar 1855 i København – 11. november 1921 i Haderslev) var en dansk oberstløjtnant og direktør for Forsikrings-Aktieselskabet Norden.

Han blev sekondløjtnant 1874, premierløjtnant i artilleriet 1881, kaptajn 1892 og tog afsked som oberstløjtnant 1907.

Han var formand for Danmarks Idræts-Forbund fra 1901-1909 og medstifter af samt formand for Danmarks Olympiske Komité fra 1906-1920. Han var desuden formand for Dansk Cyklist Forbund til 1909 samt Danmarks medlem af Den Internationale Olympiske Komité fra 1912-1921. Han var Ridder af Dannebrog og Dannebrogsmand.

I Fritz Hansens formandstid blev daværende Prins Christian protektor for DIF, hvilket var med til at hæve forbundets anseelse.

Han var gift med Dorthea f. Berg. f. 9. juli på Jerlevgård ved Vejle.

Kilder 
 Kraks Blå Bog 1910

Eksterne henvisninger 
 

Foreningsformænd fra Danmark
Formænd for Danmarks Idræts-Forbund
Riddere af Dannebrog
Danskere i 1800-tallet
Danskere i 1900-tallet
Personer fra København
Artilleriofficerer fra Danmark
Personer i Kraks Blå Bog (afdøde)
Forsikringsdirektører fra Danmark
IOC
Johan Ludvig Nathansen

Johan Ludvig Nathansen (5. april 1870 i København – 24. april 1922 på Frederiksberg) var en dansk overretssagfører. Han var stifter af Dansk Fægte-Forbund og Dansk Svømme og Livrednings Forbund; begge blev stiftet i 1907. Han var formand for Danmarks Idræts-Forbund fra 1909 til sin død i 1922. Han var også en overgang formand for Dansk Atletik Forbund.

Johan Ludvig Nathansen var søn af redaktør ved Berlingske Tidende Moritz Nathansen, blev student fra Metropolitanskolen 1887, cand.jur. 1893 og overretssagfører 1897.

Han var fra barnsben meget sportsinteresseret og en dygtig gymnast. Desuden arbejdede han i en periode som sportsjournalist ved Berlingske Tidende.

Han blev Ridder af Dannebrog 1912 og Dannebrogsmand 1921.

Han var gift med Ebba Nathansen og havde en søn. Han var kun 52 år gammel, da han døde af hjertelammelse. Han var konverteret fra jødedommen til protestantismen og er begravet på Frederiksberg Ældre Kirkegård.

Kilder 
 Nekrolog om J.L. Nathansen 
 Kraks Blaa Bog 1910

Eksterne henvisninger 
 

Formænd for Danmarks Idræts-Forbund
Personer fra København
Personer i Kraks Blå Bog (afdøde)
Advokater fra Danmark
Riddere af Dannebrog
Sportsjournalister fra Danmark
Jøder fra Danmark
Studenter fra Metropolitanskolen
Gouache

Gouache er en maleteknik, hvor der bruges vandfarver, der dækker billedets bund helt.

Maling og teknik 
 
Gouachemaling indeholder hvidt farvestof, der gør farverne mere matte og dækkende, således at papir eller underlag ikke skinner igennem som ved sædvanlig vandfarve eller lasurmaling. Desuden indeholder malingen farvestof opløst i vand- og gummi arabikum (lim), som andre vandfarver.

En række kunstmalere og illustratorer har brugt - og bruger - denne maleteknik. Gouachemaling er renligt at arbejde med, fordi det er vandopløseligt, giver relativt glatte farveflader og mørkere partier kan dækkes med en lys farve. Teknikken egner sig især til illustrationsoriginaler, som skal reproduceres som farvestrålende plakater. Det har også været almindeligt at anvende gouache til farvelægning af plastceller i tegnefilm, hvor figurerne skal have heldækkende farver, mens baggrunden er udført i mere nuancerig akvarelteknik. Gouache kan delvis erstattes af akrylmaling, der er vandopløselig, når den er våd, men kan tåle vand, når den er tør.

Eksterne henvisninger 

Maleri
Gudmund Schack

Gudmund Schack (17. juni 1898 i Fredericia – 1. februar 1988) var en dansk grosserer. Han var bestyrelsesmedlem i Danske Studenters Roklub fra 1924-1957, og formand fra 1939-1957. Fra 1962-1968 var han formand for Danmarks Idræts-Forbund, som dengang hed Dansk Idræts-Forbund.

Under Besættelsen var Gudmund Schack med i modstandsbevægelsen, i gruppen Holger Danske. Gudmund Schacks indsats er nævnt i bogen "Kæft trit og retning - en sabotørs erindringer" af Jørgen Røjel, 1973.

Da Feltmarskal Montgomery besøgte Danmark den 12. maj 1945 og kørte i triumftog gennem København, var det Gudmund Schack, der fik æren af at være hans chauffør (i en bil ejet af grosserer Valerius Ragoczy).

Som roer i Danske Studenters Roklub (DSR) roede Gudmund Schack blandt andre med den jævnaldrende kronprins Frederik, den senere konge Frederik IX (født 1899).

I 1957, da Gudmund Schack forlod bestyrelsesarbejdet i DSR, blev et portræt malt af Harald Hansen. Billedet hænger stadig i roklubben.

Angående Gudmund Schacks arbejde i DIF oplyses i Kraks Blå Bog 1974 (digitaliseret af LFL's Bladfond 2009): "medlem af bestyrelsen for Dansk Idræts-Forbund fra 1955, kasserer 1955-61, næstformand 1961-62, formand 1962-68". Desuden: "medlem af bestyrelsen for Danmarks Olympiske Komite 1955, formand 1965-73".

(Dansk Idræts-Forbund skiftede i 1993 navn til Danmarks Idræts-Forbund (altså fra Dansk til Danmarks), og i 2013 forsvandt bindestregen: Danmarks Idrætsforbund. - Samtidig blev forkortelsen DIF det primære navn).

Gudmund Schacks Mindefond er oprettet til minde om idrætslederen og modstandsmanden Gudmund Schack. H.K.H. Prinsesse Benedikte, som er protektor for fonden (og protektor for Dansk Forening for Rosport og for Dansk Handicap Idræts-Forbund), deltager i den årlige uddeling af Gudmund Schacks Mindelegater. Der er 3 legater, en til en roer, en til en handikapidrætsudøver, og en til et ungt idrætstalent. Oprindeligt og i mange år gik de 3 legater til en deltager i modstandsbevægelsen, til en roer, og til en handikapidrætsudøver. Gudmund Schack havde som formand for Dansk Idræts-Forbund (DIF) en særlig interesse for handicapidrætten, og gjorde et stort arbejde for at skaffe penge til den idræt (som først senere blev optaget i DIF).

Formænd for Danmarks Idræts-Forbund
Danskere i 1900-tallet
Personer i Kraks Blå Bog (afdøde)
Grosserere fra Danmark
Riddere af 1. grad af Dannebrog
Personer fra Fredericia
Pastoralisme

Pastoralisme eller pastoralt landbrug er den gren af landbrug, som vedrører at opdrætte bl.a. kvægbesætninger. Det er landbrugsdrift med dyr: pleje, opdræt, pasning og brug af dyr såsom kameler, geder, tamkvæg, yakokser, lamaer, får osv. Det kan have et mobilitetsaspekt, hvor besætningerne flyttes i en søgen efter friske overdrev og vand.

Pastoralisme findes i mange afskygninger rundt omkring på jorden. Sammensætning af besætninger, ledelsespraksisser, social organisering og alle andre aspekter af pastoralisme varierer mellem områder og mellem sociale grupper. Mange traditionelle praksisser har også måttet tilpasse sig den moderne verdens skiftende betingelser.
Herbert Sander

Herbert Stanley Sander (født 21. august 1879 på Frederiksberg, død 18. november 1947 i København) var dansk oberst og fægter.

Han vandt danmarksmesterskabet i fleuretfægtning i 1907–09, 1911, 1912 og 1914 og i kårdefægtning 1907, 1908 og 1911–13.

Han deltog i fægtning ved de olympiske mellemlege 1906 i Athen og ved OL 1908 i London.

Han var medlem af Danmarks Olympiske Komité i perioden 1918-1937. Han var formand for Danmarks Idræts-Forbund fra 1941 til 1947 og udarbejdede første del af Dansk Idræt gennem 50 Aar, et jubilæumsskrift udgivet i forbindelse med DIF's 50 års-jubilæum i 1946.

Han var medlem af bestyrelsen for Dansk Fægteforbund i perioden 1907–1921 - de sidste fire år som formand.

Han var også aktiv i Dansk Militært Idrætsforbund.

Herbert Sander var i sine sidste leveår bosiddende i Strandgade 6 på Christianshavn, Han døde i 1947, 68 år gammel, af en hjerneblødning og ligger begravet på Vestre Kirkegård.

Kilder 

Formænd for Danmarks Idræts-Forbund
Officerer fra Danmark
Personer i Kraks Blå Bog (afdøde)
Riddere af Dannebrog
Personer fra Frederiksberg
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Leo Frederiksen

Leo Frederiksen (født 30. august 1894 i Nakskov, død 3. november 1969 i Hellerup) var en dansk landsretssagfører, fodboldspiller og idrætsleder. 

Han blev danmarksmester med AB i 1919, hvor han var en stor og tung forsvarsspiller. Han var formand for KBU fra 1926-1931 og for DBU fra 1940-1948. Han var også vicepræsident for FIFA. Senere blev han formand for Danmarks Idræts-Forbund (DIF) fra 1947-1962 og for Danmarks Olympiske Komité 1957-1965. I sin første tid som formand for DIF medvirkede han til oprettelsen af Dansk Tipstjeneste. Han blev den første ærespræsident af DIF.

Kilder 
 Knud Lundberg: Dansk Fodbold, bd. 1: Fra Breslau til bronzeholdet, s.79.

Eksterne henvisninger 
 

Fodboldspillere fra Danmark
Formænd for Danmarks Idræts-Forbund
Personer fra Nakskov
Personer i Kraks Blå Bog (afdøde)
Advokater fra Danmark
Formænd for Dansk Boldspil-Union
Danskere i 1900-tallet
Riddere af Dannebrog
Ljubomir Vranjes

Ljubomir Vranjes (født 3. oktober 1973 i Göteborg) er en tidligere svensk håndboldspiller og nuværende klubtræner for svenske IFK Kristianstad samt landstræner for . Han spillede blandt andet for de tyske Bundesligaklubber SG Flensburg-Handewitt og HSG Nordhorn.

Landshold 
Vranjes nåede i sin karriere at spille i alt 164 landskampe og score 451 mål for det svenske landshold. Han vandt med dette adskillige titler, blandt andet EM 3 gange og VM en enkelt gang.

Eksterne henvisninger 

 
 Ljubomir Vranjes' hjemmeside

Håndboldspillere fra Sverige
Personer fra Göteborg
Håndboldspillere fra SG Flensburg-Handewitt
Håndboldspillere fra HSG Nordhorn
Håndboldspillere fra Redbergslids IK
Deltagere for Sverige ved sommer-OL 2000
Olympiske sølvmedaljevindere fra Sverige
Markus Baur

Markus Baur (født 22. januar 1971 i Meersburg) er en tidligere tysk håndboldspiller og nuværende -træner samt tv-ekspertkommentator, der nu er træner for Frisch Auf Göppingen. Hans foretrukne position var som playmaker, og han spillede seks sæsoner for bundesligaklubben TBV Lemgo samt desuden for ligarivalerne SG Wallau-Massenheim og HSG Wetzlar, lige som han havde en lang karriere på det tyske landshold, som han blandt andet var med til at blive både verdens- og europamester med. Som træner har han tidligere blandt andet trænet Lemgo, TuS N-Lübbecke, schweiziske Kadetten Schaffhausen og det tyske U/20-U/21-landshold.

Baur blev kåret som årets tyske håndboldspiller i 2000 og 2002.

Landshold 
Baur nåede i sin karriere at spille i alt 228 landskampe og score 712 mål for det tyske landshold. Han var blandt andet med til at vinde EM i 2004 og VM i 2007. 

Han deltog desuden i tre olympiske lege. Ved OL 1996 i Atlanta blev tyskerne nummer syv og i 2000 i Sydney blev de nummer fem. Det bedste resultat opnåede han ved OL 2004 i Athen. Her blev tyskerne nummer tre i indledende pulje og besejrede derpå  i kvartfinalen efter forlænget spilletid og straffekastkonkurrence. I semifinalen besejrede tyskerne det russiske hold, mens de i finalen måtte se sig besejret af  med 24-26 og fik dermed sølv, mens guldet gik til kroaterne og russerne vandt bronze.

Referencer

Eksterne henvisninger 

 

Håndboldspillere fra Tyskland
Håndboldspillere fra HSG Wetzlar
Håndboldspillere fra TBV Lemgo
Personer fra Baden-Württemberg
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Frank von Behren

Frank von Behren (født 28. september 1976 i Hille) er en tysk tidligere håndboldspiller, der senest spillede for den tyske Bundesligaklub GWD Minden.

Klubhold 
 TSV GWD Minden (1996–2003)
 VfL Gummersbach (2003–2006)
 SG Flensburg-Handewitt (2006–2008)
 TSV GWD Minden (2008)

Landshold 
Von Behren debuterede på det tyske landshold i 1997 og spillede 168 landskampe, hvor han scorede 356 mål. Han deltog i OL 2000 i Sydney, hvor tyskerne blev nummer fem. Størst succes havde han, da han først vandt EM-sølv i 2002, og derpå to år senere, hvor han var med til at vinde sølv ved OL 2004 i Athen. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze.

Referencer

Eksterne henvisninger 

Håndboldspillere fra Tyskland
Håndboldspillere fra GWD Minden
Håndboldspillere fra VfL Gummersbach
Håndboldspillere fra SG Flensburg-Handewitt
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Johannes Bitter

Johannes Bitter (født 2. september 1982 i Oldenburg) er en tysk håndboldspiller, der spiller for den tyske Bundesligaklub TVB Stuttgart. Han kom til klubben i 2007 fra ligarivalerne SC Magdeburg, med hvem han vandt EHF Cuppen i sin sidste sæson.

Landshold 
Bitter debuterede på det tyske landshold i 2002, og har i sin karriere spillet over 80 landskampe. Han var blandt andet med til at vinde VM-guld i 2007. Desuden deltog han ved EM i 2008, hvor han i semfinalen mod Danmark med flere store redninger var med til at holde tyskerne inde i kampen til de sidste sekunder.

Eksterne links 

 Johannes Bitters hjemmeside

Håndboldspillere fra Tyskland
Håndboldspillere fra SC Magdeburg
Håndboldspillere fra HSV Hamburg
Personer fra Oldenburg
Olympiske håndboldspillere fra Tyskland
Håndboldspillere ved sommer-OL 2020
Mark Dragunski

Mark Dragunski (født 22. december 1970 i Recklinghausen) er en tysk tidligere håndboldspiller, der senest spillede for den tyske Bundesligaklub Tusem Essen. Han var stregspiller.

Klubhold 
 Eintracht Hagen
 TUSEM Essen (1993–1997)
 TuS Nettelstedt-Lübbecke (1997–1998)
 TUSEM Essen (1998–2002)
 SG Flensburg-Handewitt (2002–2003)
 VfL Gummersbach (2003–2005)
 TUSEM Essen (2005–2009)

Landshold 
Dragunski debuterede på det tyske landshold i 1994 og spillede indtil oktober 2004 i alt 116 landskampe, hvor det blev til 172 mål. Hans største successer med landsholdet kom i slutningen af hans karriere. Holdet vandt ved VM 2003 sølv efter finalenederlag til  med 31-34. Året efter blev det til EM-guld, inden hans sidste store turnering, OL samme år i Athen, gav endnu en sølvmedalje. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze.

Referencer

Eksterne henvisninger 

Håndboldspillere fra Tyskland
Håndboldspillere fra SG Flensburg-Handewitt
Håndboldspillere fra VfL Gummersbach
Håndboldspillere fra TUSEM Essen
Personer fra Recklinghausen
Deltagere for Tyskland ved sommer-OL 2004
Olympiske sølvmedaljevindere fra Tyskland
Holger Glandorf

Holger Glandorf (født 30. marts 1983 i Osnabrück) er en tysk tidligere håndboldspiller, som senest spillede for den tyske Bundesligaklub SG Flensburg-Handewitt.

Klubhold 
 HSG Nordhorn (1999-2009)
 TBV Lemgo (2009-2011)
 SG Flensburg-Handewitt (2011-2020)

Landshold 
Glandorf debuterede på det tyske landshold i 2003, og har i sin karriere spillet mere end 75 landskampe og scoret over 250 mål. Han var blandt andet med til at vinde VM-guld i 2007 på hjemmebane i Tyskland.

Eksterne henvisninger 

 
 Landsholdsstatistik for Holger Glandorf på Deutscher Handballbunds hjemmeside.

Håndboldspillere fra Tyskland
Håndboldspillere fra HSG Nordhorn
Håndboldspillere fra TBV Lemgo
Håndboldspillere fra SG Flensburg-Handewitt
Håndboldspillere ved sommer-OL 2008
Personer fra Osnabrück
David Bale

David Charles Howard Bale (2. september 1941 – 30. december 2003) var en sydafrikansk-født entreprenør og dyrerettigheds-aktivist.

Bale voksede op i England, Egypten og Kanaløerne. Han arbejdede som transportpilot og ejede senere sit eget rejseselskab med fokus på korte rejseafstande i England. Hans business aktiviteter inkluderede marketing, med henblik på importering af jeans og skateboards.

Bale var aktivist for miljøet og for dyrerettigheder. Han var fast medlem i The Dian Fossey Gorilla Fund og Ark Trust, som i 2002 blev til Hollywood-udgaven af Humane Society of the United States. Han var også fast medlem i World Education, Inc. , en international non-profit organisation, kendt for dens arbejde inden for udviklingen af uddannelsesmuligheder, lokaliseret i Boston, Massachusetts.

Privat 
Bale har været gift tre gange. Hans første ægteskab i Sydafrika var med Sandra Bale, som han fik en datter, Erin, med. Det endte i skilsmisse, og det samme gjorde hans ægteskab i England med Jenny Bale også. Han fik med Jenny 3 børn; Louise, Sharon og Christian Bale, som senere blev en velkendt skuespiller.

Den 3. september 2000 giftede Bale sig med den feministiske forfatter Gloria Steinem ved en lukket ceremoni i Oklahoma. På samme tidspunkt som ægteskabet blev indgået, havde Bale haft udsigt til hjemsendelse efter at hans visum var blevet overskredet. Både Steinem og Bale har dog siden benægtet, at Bales immigrations status var motivation til brylluppet.

Steinem havde tidligere været kritisk overfor ægteskab, og udtalt at: "ægteskab var sådan slaveri blev opfundet i dette land". Hun har senere forklaret sin ændrede holdning over for ægteskab med: "Jeg har ikke ændret noget. Ægteskab har ændret sig. Vi har i USA brugt 30 år på at ændre ægteskabslovene. Hvis jeg var blevet gift, da jeg skulle, ville jeg have mistet mit navn, mit lovlige ophold, min kreditvurdering og mange af mine borgerlige rettigheder. Sådan er det ikke mere. Det er nu muligt at få et ligeværdigt ægteskab."

Bale og Steinem forblev gift indtil Bale døde af en lymfeknude i hjernen den 30. december 2003 i en alder af 62 år.

Kilder

Eksterne henvisninger 
 Hyldest til David Bale fra Gloria Steinem 

Aktivister fra Sydafrika
Lady Salmakia

Lady Salmakia er en fiktiv gallivespiansk spion i Philip Pullmans trilogi om Det gyldne kompas. Hun bliver sendt efter Will og Lyra for at hjælpe dem og ender med at modtage ordrer fra dem. Hun er beskrevet som "stærk, hensynsløs og stolt". Hun er også langt mere rolig og individuelt diplomatisk anlagt end hendes partner, Chevalier Tialys. Da Lyra på ordentlig på hende første gang, faktisk længe efter deres første møde, giver hun Lyra et moderligt slag indeni. Lady Salmakia er ikke smuk, men hendes ansigt er netop sådant et ansigt en lidende person ville blive glad for at se og om hendes stemme med en dejlig latter, tænker Lyra, at den ville være ideel til at læse højt for et barn. Salmakia bærer et lignende kostume til Tialys', med sporede fødder og en grøn bluse, men med en sølv nederdel. 

Ladyen møder børnene førsta gang sammen med Tialys og har tilsyneladende en uvilje som Tialys (Tialys specielt til Lyra). Hun angriber Pantalaimon, efter Lyra griner over hendes meget lille størrelse (Gallivespianere er ikke end mere 10 cm høje og lever ikke ret længe) og vil til at stikke sin spore i Pantalaimon. Dette bliver Lyra selvfølgelig meget krænket over. Ladyen må senere afdramatisere sitautionen mellem Tialy og Iorek Byrnison, da han afslører at spionerne blot har været med dem for at kunne reportere om dem til deres øverst befalede. 

Senere på båden på vej til De Dødes Land, spekulerer Salmakia på om gallivespianere også har daimoner og turen forårsager også hende og Tialys frygtelige smerter i hjertet. Da de når De Dødes Land, sniger ladyen sig op på No-Name harpyen og sætter sin spore i hendes fod, men det har ikke rigtig nogen effekt. Ladyen forhandler senere med harpyen, og de går med til at de fremtidige spøgelser der kommet til landet, skal fortælle harpyerne sande historier fra De Levendes Land. Sitautionen bliver endnu mere positiv, da No-Name redder Lyras liv; og Salmakia takker endnu engang harpyen for hendes godhed. Salmakia, trofast mod hendes milde ansigt og næsten moderlige adfærd, skynder på de andre, da de skal over Afgrunden. 

Lady Salmakia dør kort tid efter Tialys, da hendes sidste kræfter er sluppet op. Hun har, ligesom Tialys, gjort et varigt indtryk på børnene. Hun bliver begravet i en grav ved siden af Tialys. 

Personer i Det Gyldne Kompas (serie)
Stine Goya

Stine Goya (født Stine Grethe Jensen 13. december 1979)  er en dansk modedesigner. Hun er direktør for sit brand Stine Goya, der har specialiseret sig i farvestrålende, skulpturelt tøj med karakteristiske iøjnefaldende prints.

Fra 2000 og tre år frem, var hun model for blandt andet Chanel og Valentina Becher AS og boede i Paris. I 2005 afsluttede hun et forløb på den anerkendte modedesignskole Saint Martins i London. 2005-2006 var hun moderedaktør på det danske modemagasin Cover Magazine, hvorefter hun grundlagde brandet Stine Goya.

Stine Goya vandt årets Danske designer prisen ved Danish Fashion Awards i 2011. Hun vandt Elle Style Awards Brand of the year i 2017.  

Hendes 2019 Sustainable Capsule kollektion blev fremvist ved Copenhagen Fashion Week 2019. Stine Goya er efterfølgende blevet rost som del af en håndful af designere der giver kvinder mulighed for at købe tøj der reflekterer bæredygtige valg.

Referencer

Eksterne henvisninger 
 
 Portrætinterview i Berlingske Tidende 

Modeskabere fra Danmark
Personer i Kraks Blå Bog
Frank Petersen

Frank Petersen (født d. 21. juli 1958) er en tidligere fodboldspiller og nuværende træner

Profil 

Frank Petersen har spillet fodbold på topplan i blandt andet Silkeborg IF og Odense Boldklub. 

Efter fodboldkarrieren fortsatte han som cheftræner for Silkeborg IF, som han førte til bronzemedaljer. Herefter Randers FC og Vejle Boldklub. Fyringen fra Vejle betragtes af mange som ubegrundet, og virkede som en personlig hetz fra Vejles bestyrelse. Herudover har han i flere år trænet ungdomshold i bl.a. Silkeborg IF.

Trænerdata 

Største sejr: 2-5 Lyngby Boldklub – Vejle Boldklub (2002)

Største nederlag: 0-4 Vejle Boldklub – Akademisk Boldklub (2002)

Eksterne henvisninger 
 

Fodboldtrænere fra Danmark
Fodboldtrænere fra Vejle Boldklub
Fodboldtrænere fra Silkeborg IF
Fodboldspillere fra Danmark